Rona van Blerk - Bloss Magazine
Rona van Blerk
Zander – Dit is altyd so lekker om te hoor van mense wat creative dink en doen! Rona is 'n kunstenaar van vormaat! Volgens haar persverklaring vind ons:
"Rona van Blerk, 'n passievolle donkerkop met 'n sielvolle stem, is vinnig besig om vir haarself naam te maak in die musiekbedryf. Haar eerste enkelsnit, VEILIG, word hierdie week uitgereik en gaan beslis verskeie musiekharte, regoor die land, verower.
Die musiekbedryf het vir Rona geleer dat dit belangrik is om jou eie klank en styl te vind. VEILIG is die perfekte kombinasie van treffende lirieke en 'n meesleurende deuntjie, wat haar stem nie net op sy beste laat vertoon nie, maar luisteraars ook uitnooi om saam te sing. Net soos die karakter in die fliek, August Rush, glo sy in die krag van musiek soos wat ander mense in feëverhale glo en haar eerste enkelsnit het beslis genoeg betowering om vir haarself 'n eie suksesvolle sprokie te bou in die toekoms."